text: · تدعك اللحمة مع الكعك و الملح و البهار جيداً ثم تقطع لكرات و يعمل تجويف في كل كرة و تحشى بالجبنة ثم تغلق و توضع جانباً .
text: #000006
text: · يفرم البصل جوانح و تفرم الفليلفة لعيدان و تجهز البندورة في حال توافرها طازجة تعصر و تصفى .
text: #000007
text: · تذوب السمنة على نار متوسطة ثم تضاف كرات اللحمة المحشية و تقلى حتى تنضج من جميع الجهات .
text: #000008
text: · ترفع كرات اللحمة من السمنة و يقلى البصل بنفس السمنة حتى يطرى ثم تضاف الفليلفة و الفطر و يقلب الكل لبضع دقائق .
text: #000009
text: · يضاف العصير أو مرق مذوب فيه رب البندورة و يتبل بالملح و رشة بهار و يترك الصوص حتى يغلي و يتسبك .
text: #000010
text: · تضاف كرات اللحمة و تترك لتغلي مع الصوص لمدة 5 – 10 دقائق .
text: #000011
text: · تقدم كرات اللحمة مع الصوص ساخنة مع الأرز بالشعيرية .
text: #000012
text: يمكن وضع الكرات المحشية في الصوص المحضر مباشرة من دون قلي لنخفيف السمنة المستخدمة في الوصفة .
text: #000013
text: مساء الخير يا احلى منى انا اليوم ما علقت الصبح لانو قررت اعمل الطبخة بالاول وبصراحة طلعت كتير طيبة يسلمو هل الايدين :zzz انا وزوجي كتير حبيناها وخصوصا فكرة الكبابة مع الجبنة 8)ريحتيني الله يريحك لانو كنت محتارة شو بدي اطبخ الله يجزيك الخير قولووووووو امييننننننننننننننننننن
text: #000018
text: السلام عليكم و رحمة الله و بركاته
  :eek :eek بسم الله ما شاء الله شو هالوصفة المميزة اختي منى و تنفع خصوصا بالشتاء و فكرة الجبنة كتير مميزة اكيد راح جربا مع ان ما بعتقد راح ساويها برمضان بس ازا قدرت اكيد بساويها اما بعد العيد فاكيد راح ساويها و خبرك بالنتيجة بس عندي شوية اسئلة هل فينا نستبدل السمنة بالزيت و ما مدى اهمية الفطر يعني هل يمكن الاتستغناء عنه و تظل الوصفة طيبة و ازا بدي استعمل بس فليفلة خضرا فهل بستعمل 2 او بس 1 مع ان اكيد الفليفلة الحمرا راح تعطي لون مميز و شو المقصود بعصر البندورة هل المقصود استعمال المبشرة او كيف منعصرها و هل تصفيتها ضرورية ام لا
text: #000019
text: هلا سارونات أكيد فيك تستبدلي السمنة بالزيت , بس بالسمنة أطيب و الفطر فيك تستغني عنه , الاهم الفليلفة و البصل و بيمشي الحال بلا الفليلفة الحمرا استعملي 2 من الخضراء , البندورة بتغلسيها و بتقسميها بالنص و تحطيها في خلاط العصير و بتخفقيها لحتى تصير بيورييه , بعدها بتصفيها لحتى تتخلصي من القشر و البذر و تصفايتها ضرورية لحتى يصير الصوص أطيب :zzz
text: #000021
text: اختي منى تسلم ايدك على هالوصفه الغنية وفي نفس الوقت سهلةتصلح اكله عائليه وللضيوف لمل يقضمونها وتطلعلهم المفاجاة السارة طبعا
text: #000026
text: تسلم اييدكي حبيبة قلبي وصفة رائعة وغنية وكل مكوناتها عندي والحمد لله ومنظرها مشهي كتير ماشاء الله
  عندي فكرة بسيطةاكيداختي الغالية تعرفيها لكرات اللحم بعملها لما بعمل الاسباجيتي بكرات اللحم اني بدهن صنية بالزيت واكبب الكفتة لكرات وبدخلها الفرن بتكون خفيفية ومتماسكة ومشربتش دهون كتير
  وان شاء الله بجربها واقولك لانها جديدة واكيد شهية
text: #000029
text: الله يسلم ايديكي عالطبخة الطيبة امبارح جربتها وعنجد زاكية ولذيذة وعجبت زوجي وكمان ابن عمي ومرته وفدمت معها البرغل بالشعرية كمان مرة تسلم ايديك
text: #000031
text: والله هالاكلة كمان تغيير شكل و مبينتها كتير طيبة..
text: #000036
text: على اساس انا تعشيت و دخلت عالموقع بس الظاهر العشا يلي اكلتو نحرق بس من الصور والوصفات يلي عمشوفا و رجعت عصافير بطني تلحن من جديد :grin
text: #000037
text: كلما بدخل على وصفة جديدة بشتهي عليها وبتخيل طعمتها كمان و يا سلاااام 8)
text: #000038
text: شكرا جزيلا اخت منى عل هذه الطبخة
  بصراحة شخص مثلي عايش بل غربة هذه الطبخة مثالية و سريعة التحضير اتمني ان تقدمي لنا وجبات سريعة التحضير.......
  مع كل احترامي و تمنياتي لكم بل توفيق و شكرا
text: #000041
text: طيبة طيبة طيبة كتيييييير :eek :eek , الله يجزيكي الخير يارب , كنت محتارة شو أطبخ وهالطبخة عبال يمن فترة وموكوناتها بسيطة موجودة بالبيت , عملتها وكان الحمد لله عندي بقيان دبس بندورة من حلب و فطلعت شي غرام :zzz :zzz اكلناها على الافطار وانا مبسوطة الحجي الله يخليلي اياه عجبتو كتيييير وانصدم لما شاف الجبنة بقلبها :grin , الله يعطيكي العافية وصفة بتستحق النكش منشان ينتبهو عليها الصبايا بالفايس بس ان شاء الله بظروف أحسن
  صحي ماما مرة عملتاه بس بتعديل انو حطت مكعبات بطاطا قلتهم مع البصل وحطت المي يغلو لتستوي البطاطا بعدين ضافت الدبس بندورة
text: #000047
text: للأسف يامنى أول مرة بعمل شي من وصفاتك مابتصير معي من أول مرة بعد ماحشيت اللحمة طلعت الجبنة منها وقت يلي عبقليها بس ماما قالت لي كان لازم اللحمة تنعجن كتير منيح بقى مابعرف اذا هاد هو السبب .......؟
text: #000051
text: لازم تنعجن بس مو كتير ..
  يمكن كنتي مرققة اللحمة شوي و الا شو ؟
text: #000052
text: يامنى عادي يعني مالها رقيقة كتير بس كمان مالها سميكة
  بس كان بقيان شوي من اللحمة ماحشيتها فقليتها وكملت الطريقة نفسها لتحضير الصلصة وطلعت كتير طيبة والله عنجد كتير بحب طبخاتك
text: #000054
text: ممكن تكون اللحمة بدها دعك شوي ؟
  بكل الاحوال مية صحة و الف هنا و عوافي على قلبك و قلب الك اكل
text: #000055
text: وهي كمان من الوصفات اللي جربتها وطلعت لذيذة غير شكل
text: #000056
text: الف هنا و صحة يا قمر بكل لقمة و بكل جبنة ساحت و داابت بصحونكن
text: #000058
text: الوصفة حسيتها رائعة وغريبة فحبيت اعملها اليوم للاولاد . شكرا الك ع وصفات الحلوة ، كتير عم نستفيد منها عشان ننوع
text: #000059